વિનસની ગંભીર થઈ રહેલી વાત ઝેવ અને રોબોન ધ્યાનથી સાંભળી રહેલા. પૃથ્વી ઉપર એક સમયે સાતેક અબજ કાળા માથા વિચરતાં એ કલ્પના કરવી જ તે બંને માટે મુશ્કેલ હતી. એકવીસમી સદીમાં ૨૦૨૦ની ટ્રેડમાર્ક સાલ બાદ શું થયું એ જાણવામાં તે બંનેનો રસ વધ્યો. વિનસ આગળ બોલી, ‘ઇન્ટરનેટની સ્પીડ વધી ગઈ અને માણસો મલેરિયા અને હાર્ટ ઍટેક સામું વધુ અસરકારક દવાઓ શોધાવા લાગી. જો કે તમારી જેમ અમે મચ્છરોનો સંપૂર્ણ સફાયો બોલાવી શક્યા ન હતા. ધીમે ધીમે બધા ટીવી અલ્ટ્રા હાઈ ડેફિનેશન હતા અને ઈન્ટરનેટ સાથે કનેક્ટ થઈ રહેલા પણ સાથે સાથે હોલોગ્રાફિક ટેલિવિઝ્યૂઅલ્સનો દૌર પણ શરૂ થઈ ગયેલો.’